**RAZPISNA DOKUMENTACIJA**

|  |  |  |
| --- | --- | --- |
| Naročnik: |  | **KOMUNALA RADOVLJICA, d. o. o.**  **Ljubljanska cesta 27**  **4240 Radovljica** |
|  |  |  |
| Predmet javnega naročila: |  | **Dobava dveh tovornih vozil** |
|  |  |  |
| Interna številka javnega naročila: |  | **JN01/2025** |
|  |  |  |
| Vrsta postopka za oddajo javnega naročila: |  | **Oddaja javnega naročila po postopku oddaje naročila male vrednosti** |
|  |  |  |
| Mesto objave javnega naročila: |  | **Portal javnih naročil –** [**www.enarocanje.si**](http://www.enarocanje.si) |
|  |  |  |
| Datum pošiljanja javnega naročila v objavo: |  | **19. 2. 2025** |

KOMUNALA RADOVLJICA, d.o.o.

Ljubljanska cesta 27

4240 Radovljica

**POVABILO K ODDAJI PONUDBE**

Na podlagi Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F; v nadaljevanju ZJN-3), Komunala Radovljica, d.o.o., Ljubljanska cesta 27, 4240 Radovljica, vabi ponudnike k predložitvi pisne ponudbe v skladu z dokumentacijo v zvezi z oddajo javnega naročila blaga po postopku oddaje naročila male vrednosti, za predmet naročila:

**Dobava dveh tovornih vozil.**

Razpisno dokumentacijo lahko ponudniki dobijo na portalu javnih naročil. Naročnik sme v skladu s 67. členom ZJN-3 spremeniti ali dopolniti razpisno dokumentacijo. Tovrstne spremembe in dopolnitve bo naročnik izdal v obliki dodatkov k razpisni dokumentaciji. Vsak dodatek k razpisni dokumentaciji postane sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na portalu javnih naročil.

S spoštovanjem,

Strokovna sodelavka za javna naročila: Direktor:

Ines Kučina Matija Žiberna, mag. org.

**NAVODILA PONUDNIKOM ZA PRIPRAVO PONUDBE**

KAZALO

[1. OZNAKA IN PREDMET JAVNEGA NAROČILA 5](#_Toc190255897)

[2. NAČIN ODDAJE JAVNEGA NAROČILA 5](#_Toc190255898)

[3. ROK IN NAČIN PREDLOŽITVE PONUDBE 5](#_Toc190255899)

[4. ČAS IN KRAJ ODPIRANJA PONUDB 6](#_Toc190255900)

[5. PRAVNA PODLAGA 6](#_Toc190255901)

[6. TEMELJNA PRAVILA ZA DOSTOP, OBVESTILA IN POJASNILA V ZVEZI Z RAZPISNO DOKUMENTACIJO 6](#_Toc190255902)

[6.1 Dostop do razpisne dokumentacije 6](#_Toc190255903)

[6.2 Obvestila in pojasnila v zvezi z razpisno dokumentacijo 6](#_Toc190255904)

[7. UGOTAVLJANJE SPOSOBNOSTI 7](#_Toc190255905)

[7.1 Ugotavljanje sposobnosti za sodelovanje v postopku oddaje javnega naročila in dokazila 7](#_Toc190255906)

[7.1.1 Razlogi za izključitev 7](#_Toc190255907)

[7.1.2 Pogoji za sodelovanje glede ustreznosti za opravljanje poklicne dejavnosti 9](#_Toc190255908)

[7.1.3 Pogoji za sodelovanje glede tehnične in strokovne sposobnosti 9](#_Toc190255909)

[7.1.4 Ostale zahteve in pogoji naročnika 9](#_Toc190255910)

[8. TEHNIČNI IN DRUGI POGOJI 10](#_Toc190255911)

[8.1 Dobavni rok 10](#_Toc190255912)

[8.2 Servis in zagotavljanje nadomestnih delov 10](#_Toc190255913)

[8.3 Garancijska doba 11](#_Toc190255914)

[8.4 Prevzem vozila 11](#_Toc190255915)

[9. MERILA 12](#_Toc190255916)

[10. PONUDBA 13](#_Toc190255917)

[10.1 Ponudbena dokumentacija 13](#_Toc190255918)

[10.2 Sestavljanje ponudbe 14](#_Toc190255919)

[10.2.1 Dokazila o izpolnjevanju zahtev iz tehničnih specifikacij 14](#_Toc190255920)

[10.2.2 Obrazec »ESPD« za vse gospodarske subjekte 14](#_Toc190255921)

[10.2.3 Predračun – OBR-1 - Obrazec »Ponudba« 15](#_Toc190255922)

[10.2.4 Zavarovanje za dobro izvedbo pogodbenih obveznosti 16](#_Toc190255923)

[10.2.5 Zavarovanje za odpravo napak v garancijskem roku 16](#_Toc190255924)

[10.3 Druga določila za pripravo ponudbe 16](#_Toc190255925)

[10.3.1 Skupna ponudba 16](#_Toc190255926)

[10.3.2 Ponudba s podizvajalci 17](#_Toc190255927)

[10.3.3 Variantne ponudbe 18](#_Toc190255928)

[10.3.4 Jezik ponudbe 18](#_Toc190255929)

[10.3.5 Priprava in oddaja ponudbe v sistemu e-JN 18](#_Toc190255930)

[10.3.6 Veljavnost ponudbe 18](#_Toc190255931)

[10.3.7 Stroški ponudbe 18](#_Toc190255932)

[10.3.8 Način obračunavanja in plačilni pogoji 19](#_Toc190255933)

[10.3.9 Dodatno naročilo 19](#_Toc190255934)

[10.3.10 Protikorupcijsko določilo 19](#_Toc190255935)

[11. OBVESTILO O ODLOČITVI O ODDAJI NAROČILA 19](#_Toc190255936)

[12. ODSTOP OD IZVEDBE JAVNEGA NAROČILA 19](#_Toc190255937)

[13. SKLENITEV POGODBE 19](#_Toc190255938)

[14. ZAUPNOST PODATKOV 20](#_Toc190255939)

[15. Jamstvo za napake 21](#_Toc190255940)

[16. PRAVNO VARSTVO 21](#_Toc190255941)

# OZNAKA IN PREDMET JAVNEGA NAROČILA

Oznaka: JN01/2025

Predmet: Predmet javnega naročila je dobava dveh novih tovornih vozil. Tovorni vozili bo naročnik uporabljal za prevoz oseb in potrebe mobilne delavnice.

Ponujeni vozili morata izpolnjevati obvezne tehnične zahteve, ki so navedene v tehničnih specifikacijah predmeta javnega naročila. V primeru, da ponujeni vozili ne bosta izpolnjevali tehničnih zahtev, bo naročnik tako ponudbo izločil iz nadaljnje obravnave.

Naročilo je razdeljeno na 2 sklopa, in sicer:

* SKLOP 1: Tovorno vozilo furgon s 5 sedeži
* SKLOP 2: Tovorno vozilo furgon s 3 sedeži

Podrobnejša specifikacija naročila je razvidna iz tehničnih specifikacij (OBR-6a, OBR-6b).

# NAČIN ODDAJE JAVNEGA NAROČILA

Za oddajo predmetnega naročila se v skladu s 47. členom Zakona o javnem naročanju (Uradni list RS, št. 91/15 s spremembami; v nadaljevanju ZJN-3) izvede postopek naročila male vrednosti.

Ponudnik lahko odda ponudbo za katerikoli sklop (za en sklop ali za oba sklopa).

Ponudnik v obrazcu »Enotni evropski dokument v zvezi z oddajo javnega naročila – ESPD« (v nadaljevanju: ESPD) navede, za kateri sklop se prijavlja. Kadar to ne bo izrecno označeno, bo naročnik štel, da se ponudnik prijavlja na sklop, za katerega je v obrazcu Ponudba (OBR-1) navedel cene.

Za vsakega od sklopov se zahteva neobstoj vseh razlogov za izključitev, ki so navedeni v točki 7.1.1. teh navodil. Ostale zahteve naročnika (pogoji za sodelovanje in zahteve, določene v drugih delih navodil ponudnikom za pripravo ponudbe) morajo ponudniki izpolnjevati, kot so zapisane za posamezen sklop. Naročnik bo izbral najugodnejšega ponudnika na podlagi meril za izbiro za posamezen sklop in oddal naročilo po posameznem sklopu.

Naročnik bo na podlagi pogojev in meril za posamezen sklop, določenih v razpisni dokumentaciji, izbral ponudnika, s katerim bo sklenil pogodbo.

# ROK IN NAČIN PREDLOŽITVE PONUDBE

Ponudniki morajo ponudbe predložiti v informacijski sistem e-JN (v nadaljevanju: sistem e-JN) na spletnem naslovu <https://ejn.gov.si>, v skladu s točko 4 dokumenta Navodila za uporabo informacijskega sistema e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu <https://ejn.gov.si>.

Ponudnik se mora pred oddajo ponudbe registrirati na spletnem naslovu <https://ejn.gov.si>, v skladu z Navodili za uporabo e-JN. Če je ponudnik že registriran v sistem e-JN, se v aplikacijo prijavi na istem naslovu.

Uporabnik ponudnika, ki je v sistemu e-JN pooblaščen za oddajanje ponudb, ponudbo odda s klikom na gumb »Oddaj«. Sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika[[1]](#footnote-1)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN <https://ejn.gov.si> **najkasneje do** **6. 3. 2025 do 10. ure**. Za oddano ponudbo se šteje ponudba, ki je v sistemu e-JN označena s statusom »ODDANA«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

# ČAS IN KRAJ ODPIRANJA PONUDB

Odpiranje ponudb bo potekalo avtomatično v sistemu e-JN dne **6. 3. 2025** in se bo začelo **ob 12. uri** na spletnem naslovu <https://ejn.gov.si>.

Odpiranje poteka tako, da sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, skupni ponudbeni vrednosti ponudbe ter omogoči dostop do dokumenta, ki ga ponudnik naloži v sistem e-JN pod razdelek »Skupna ponudbena cena«, v del »Predračun«.

# PRAVNA PODLAGA

Naročnik izvaja postopek oddaje javnega naročila na podlagi veljavnega zakona in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ ter področje, ki je predmet javnega naročila.

# TEMELJNA PRAVILA ZA DOSTOP, OBVESTILA IN POJASNILA V ZVEZI Z RAZPISNO DOKUMENTACIJO

## Dostop do razpisne dokumentacije

Razpisno dokumentacijo lahko ponudniki dobijo na portalu javnih naročil.

Dostop do razpisne dokumentacije je brezplačen.

## Obvestila in pojasnila v zvezi z razpisno dokumentacijo

Komunikacija s ponudniki o vprašanjih v zvezi z vsebino naročila in v zvezi s pripravo ponudbe poteka izključno preko portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na portalu javnih naročil zastavljeno najkasneje do vključno **26. 2. 2025 do 10. ure***.*

Na zahteve za pojasnila oziroma druga vprašanja v zvezi z naročilom, zastavljena po tem roku, naročnik ne bo odgovarjal.

Naročnik sme v skladu s 67. členom ZJN-3 spremeniti ali dopolniti razpisno dokumentacijo. Tovrstne spremembe in dopolnitve bo naročnik izdal v obliki dodatkov k razpisni dokumentaciji. Vsak dodatek k razpisni dokumentaciji postane sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na portalu javnih naročil.

# UGOTAVLJANJE SPOSOBNOSTI

## Ugotavljanje sposobnosti za sodelovanje v postopku oddaje javnega naročila in dokazila

Ponudnik mora izpolnjevati vse v tej točki navedene pogoje. Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel ESPD, ki predstavlja lastno izjavo, kot predhodni dokaz v zvezi s točkami 7.1.1 do 7.1.4 teh navodil.

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter v predmetnem obrazcu podati soglasje, da dokazila pridobi naročnik.

Naročnik bo pred oddajo javnega naročila od ponudnika, kateremu se je odločil oddati predmetno naročilo, zahteval, da predloži dokazila (potrdila, izjave) kot dokaz neobstoja razlogov za izključitev iz točke 7.1.1 teh navodil in kot dokaz izpolnjevanja pogojev za sodelovanje iz točk 7.1.2 do 7.1.4 teh navodil, v kolikor se bo pri naročniku pojavil dvom o resničnosti ponudnikov izjav.

Gospodarski subjekt lahko dokazila o neobstoju razlogov za izključitev iz točke 7.1.1 teh navodil in dokazila o izpolnjevanju pogojev za sodelovanje iz točk 7.1.2 do 7.1.4 teh navodil predloži tudi sam. Naročnik si pridržuje pravico do preveritve verodostojnosti predloženih dokazil pri podpisniku le-teh.

V kolikor ponudnik nima sedeža v Republiki Sloveniji in ne more pridobiti in predložiti zahtevnih dokumentov, ker država v kateri ima ponudnik svoj sedež ne izdaja takšnih dokumentov, jih je mogoče nadomestiti z zapriseženo izjavo, če pa ta v državi v kateri ima ponudnik svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

Za skupne ponudbe in ponudbe s podizvajalci je potrebno upoštevati še točki 10.3.1 (Skupna ponudba) in 10.3.2 (Ponudba s podizvajalci) teh navodil.

### Razlogi za izključitev

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastilo za njegovo zastopanje ali odločanje ali nadzor v njem, ni bila izrečena pravnomočna sodba, ki ima elemente kaznivih dejanj iz prvega odstavka 75. člena ZJN-3.

V kolikor je gospodarski subjekt v položaju iz zgornjega odstavka, lahko naročniku v skladu z devetim odstavkom 75. člena ZJN-3 najkasneje do roka za oddajo ponudb predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

DOKAZILA:

**Izpolnjen obrazec ESPD** (v »Del III: Razlogi za izključitev, Oddelek A: Razlogi, povezanis kazenskimi obsodbami«), za vse gospodarske subjekte v ponudbi. V kolikor je vaš odgovor v tem primeru DA, v navedena polja vpišete podatke, ki jih od vas zahteva ESPD. V primeru, da uveljavljate popravni mehanizem, z odgovorom »Da« na vprašanje »Ste sprejeli ukrepe, s katerimi ste dokazali svojo zanesljivost ("samočiščenje")?« v polje »Prosimo opišite jih\*« napišete kršitve in ukrepe, s katerimi lahko dokažete svojo zanesljivost kljub obstoju razlogov za izključitev.

**Izpolnjen obrazec ESPD** (v »Del III: Razlogi za izključitev, Oddelek D: Nacionalni razlogi za izključitev«) za izključitveni razlog iz prvega odstavka 75. člena ZJN-3 (kršitev temeljnih pravic delavcev (196. člen KZ-1). V kolikor je vaš odgovor v tem primeru DA in uveljavljate popravni mehanizem, kršitve in ukrepe, s katerimi lahko dokažete svojo zanesljivost kljub obstoju navedenega razloga za izključitev, navedite v lastni izjavi.

**Izpolnjen obrazec ESPD** v *Delu II: Informacije v povezavi z gospodarskim subjektom, točka B: Informacije o predstavnikih gospodarskega subjekta*, kamor navedete vse osebe, ki so članice upravnega, vodstvenega ali nadzornega organa tega gospodarskega subjekta ali osebe, ki imajo pooblastila za njegovo zastopanje ali odločanje ali nadzor v njem. V polje »*Po potrebi navedite dodatne informacije o predstavništvu (njegove oblike, namen, EMŠO …)«* **navedite njihov EMŠO** **in vsa njihova državljanstva**za namen pridobitve podatkov iz kazenske evidence. S klikom na znak <+> lahko dodate nov sklop polj za vnos več zakonitih zastopnikov.

Ponudnik lahko potrdila iz kazenske evidence priloži sam. Tako predložena potrdila ne smejo biti starejša od 4 mesecev od roka za oddajo ponudbe.

1. Gospodarski subjekt mora izpolnjevati obvezne dajatve in druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt izpolnjuje obveznost iz prejšnjega stavka, če ima na rok za oddajo prijav ali ponudb poravnane neplačane zapadle obveznosti, ki znašajo 50 eurov ali več. Gospodarski subjekt mora imeti na rok za oddajo prijav ali ponudb predložene vse obračune davčnih odtegljajev za dohodke iz delovnega razmerja za obdobje zadnjih petih let do roka za oddajo prijave ali ponudbe.

DOKAZILO:

Izpolnjen **obrazec ESPD** (v »Del III: Razlogi za izključitev, Oddelek B: Razlogi, povezani s plačilom davkov ali prispevkov za socialno varnost«) za vse gospodarske subjekte v ponudbi

1. Gospodarski subjekt na dan, ko poteče rok za oddajo ponudb ne sme biti uvrščen v evidenco gospodarskih subjektov z izrečenimi stranskimi sankcijami izločitve iz postopkov javnega naročanja iz a) točke četrtega odstavka 75. člena ZJN-3.

DOKAZILO:

Izpolnjen **obrazec ESPD** (v »Del III: Razlogi za izključitev, Oddelek D: Nacionalni razlogi za izključitev«) za vse gospodarske subjekte v ponudbi.

1. Gospodarskemu subjektu v zadnjih treh letih pred potekom roka za oddajo ponudb ali prijav pristojni organ Republike Slovenije ali druge države članice ali tretje države pri njem ni ugotovil najmanj dveh kršitev v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V kolikor je gospodarski subjekt v položaju iz zgornjega odstavka, lahko naročniku v skladu z devetim odstavkom 75. člena ZJN-3 najkasneje do roka za oddajo ponudb predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

DOKAZILO:

**Izpolnjen obrazec ESPD** (v »Del III: Razlogi za izključitev, Oddelek D: Nacionalni razlogi za izključitev«). V kolikor je vaš odgovor v tem primeru DA in uveljavljate popravni mehanizem, kršitve in ukrepe, s katerimi lahko dokažete svojo zanesljivost kljub obstoju navedenega razloga za izključitev, navedite v lastni izjavi.

### Pogoji za sodelovanje glede ustreznosti za opravljanje poklicne dejavnosti

1. Ponudnik mora biti vpisan v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. Seznam poklicnih ali poslovnih registrov v državah članicah Evropske unije določa Priloga XI Direktive 2014/24/EU.

DOKAZILO:

Izpolnjen **obrazec ESPD** (v »Del IV: Pogoji za sodelovanje, Oddelek A: Ustreznost, Vpis v ustrezen poklicni register ALI Vpis v poslovni register«) s strani vseh gospodarskih subjektov v ponudbi**.**

Naročnik si pridržuje pravico, da preveri obstoj in vsebino navedb v ponudbi, v kolikor se bo pojavil dvom o resničnosti ponudnikovih izjav v ESPD. V ta namen mora ESPD vsebovati vse potrebne podatke, da lahko naročnik v uradni evidenci preveri izpolnjevanje predmetnega pogoja. V kolikor takšna preveritev ne bo mogoča, bo naročnik od gospodarskega subjekta zahteval predložitev predložitev kopije vpisa v enega od poklicnih ali poslovnih registrov.

Navedeni pogoj lahko ponudnik izpolni samostojno, kot skupina ponudnikov ali s podizvajalci oz. subjektom, katerega zmogljivost bo ponudnik uporabil (glede na dejavnosti, ki so predmet javnega naročila in jih bo v okviru ponudbe posamezni subjekt izvajal). Posameznik mora izpolnjevati pogoj v obsegu, v katerem prevzema izvedbo del ali dobave.

### Pogoji za sodelovanje glede tehnične in strokovne sposobnosti

1. Ponudnik je v zadnjih treh letih, šteto od dneva objave obvestila o tem naročilu na portalu javnih naročil, uspešno, kvalitetno, pravočasno in skladno s pogodbenimi določili ter standardi izvedel najmanj dve (2) dobavi tovornega vozila v vrednosti svoje ponudbe, kar dokaže z ustreznimi referencami.

Ponudnik v obrazcu Seznam referenc (OBR-7) navede dve (2) referenci za dobavo istovrstnega vozila, torej enak ali večji velikostni, cenovni in kakovostni red, za dva različna naročnika, in sicer v obdobju zadnjih treh let do oddaje ponudbe. Upoštevala se bodo le tista referenčna naročila, ki jih bo naročnik lahko preveril.

Navedeni pogoj lahko ponudnik izpolni samostojno, kot skupina ponudnikov ali s podizvajalci oz. subjektom, katerega zmogljivost bo ponudnik uporabil (glede na dejavnosti, ki so predmet javnega naročila in jih bo v okviru ponudbe posamezni subjekt izvajal). Posameznik mora izpolnjevati pogoj v obsegu, v katerem prevzema izvedbo del ali dobave.

DOKAZILO:

Izpolnjen **obrazec ESPD** (v »Del IV: Pogoji za sodelovanje, Oddelek C: Tehnična in strokovna sposobnost, Za naročila blaga: Izvedba dobave blaga določene vrste«).

Naročnik si pridržuje pravico, da preveri obstoj in vsebino navedb v ponudbi, v kolikor se bo pojavil dvom o resničnosti ponudnikovih izjav v ESPD. V ta namen mora ESPD vsebovati vse potrebne podatke, da lahko naročnik v uradni evidenci preveri izpolnjevanje predmetnega pogoja. V kolikor takšna preveritev ne bo mogoča, bo naročnik od gospodarskega subjekta zahteval predložitev referenčnega potrdila naročnika blaga.

### Ostale zahteve in pogoji naročnika

1. Ponudnik ne sme biti uvrščen na seznam poslovnih subjektov, s katerimi na podlagi 35. člena Zakona o integriteti in preprečevanju korupcije (Ur. l. RS, št. 69/11-UPB2, v nadaljevanju: ZIntPK), naročniki ne smejo sodelovati.

**Zgoraj naveden pogoj velja tudi za posamezne člane skupine ponudnikov v okviru skupne ponudbe in podizvajalce.**

**DOKAZILO:**

Izpolnjen **obrazec ESPD** (v »Del VI: »Sklepne izjave«) s strani vseh gospodarskih subjektov v ponudbi.

1. V skladu s šestim odstavkom 14. člena Zakona o integriteti in preprečevanju korupcije (Uradni list RS, št. 69/11-UPB2; v nadaljevanju ZIntPK) je dolžan izbrani ponudnik na poziv naročnika, pred podpisom pogodbe, predložiti izjavo ali podatke o udeležbi fizičnih in pravnih oseb v lastništvu izbranega ponudnika, ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe z izbranim ponudnikom (*obrazec OBR-3*). Če bo ponudnik predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost okvirnega sporazuma. Izjavo bodo morali podati tudi ostali gospodarski subjekti, ki nastopajo v ponudbi skupaj s ponudnikom.

**Zgoraj naveden pogoj velja tudi za posamezne člane skupine ponudnikov v okviru skupne ponudbe in podizvajalce.**

Podatke iz te točke (2.) bo moral izbrani ponudnik (velja tudi za posamezne člane skupine ponudnikov in vse podizvajalce, ki bodo izvajali predmet pogodbe) v roku osmih (8) dni od prejema poziva posredovati naročniku tudi v času veljavnosti pogodbe oziroma med njenim izvajanjem.

**Ponudnik lahko že ob oddaji ponudbe predloži** Izjave o udeležbi fizičnih in pravnih oseb v lastništvu ponudnika (*obrazec OBR-3*), in sicer za vse gospodarske subjekte, ki nastopajo v ponudbi skupaj s ponudnikom (za vse partnerje, podizvajalce in/ali s subjekte, katerih zmogljivosti uporablja gospodarski subjekt).

**DOKAZILO:**

Izpolnjen **obrazec ESPD** (v »Del VI: »Sklepne izjave«) s strani vseh gospodarskih subjektov v ponudbi.

# TEHNIČNI IN DRUGI POGOJI

Ponudniki morajo pri pripravi ponudbe upoštevati vse veljavne predpise, ki urejajo področje predmeta javnega naročila, vse tehnične predpise, normative in standarde, ki veljajo za vozila v cestnem prometu in vozila, ki sodijo v skupino vozil, ki je predmet naročila, v Republiki Sloveniji, in mednarodne predpise.

Vsa elektroinštalacija mora biti izvedena v skladu z veljavnimi standardi, cestno prometnimi predpisi in mednarodnimi predpisi. Vsa vgrajena oprema mora imeti ustrezne ateste in deklaracije v skladu s predpisi, ki veljajo v Republiki Sloveniji in mednarodnimi predpisi.

Drugi tehnični pogoji, ki jih mora izpolnjevati ponujeno tovorno vozilo, so navedeni v Tehničnih specifikacijah za posamezen sklop (OBR-6a, OBR-6b)*.* V primeru, da ponujeno tovorno vozilo ne bo izpolnjevalo vseh tehničnih zahtev, bo naročnik tako ponudbo izločil iz nadaljnje obravnave.

## Dobavni rok

Rok dobave za predmet javnega naročila je največ 180 koledarskih dni od dneva podpisa pogodbe.

## Servis in zagotavljanje nadomestnih delov

Ponudnik mora zagotavljati izvedbo servisnih storitev na območju Slovenije tako v garancijski kot po garancijski dobi. V primeru, da ponudnik sam ne izvaja servisnih storitev, mora zagotoviti ustrezen pooblaščen servis.

Pooblaščeni servis za vozilo ne sme biti od naročnika oddaljen več kot 50 km. Naročnik omejuje oddaljenost lokacije pooblaščenega servisa ponudnika do lokacije naročnika zaradi stroškov, ki nastanejo pri prevozu vozil na servis ter nazaj in ogledov popravil s strani naročnika ter občasne kontrole izvajanja obveznosti iz pogodbe. Za lokacijo najbližje servisne delavnice ponudnika se šteje ulica, hišna številka in kraj pooblaščenega servisa. V primeru, da se pooblaščeni servis nahaja v okviru kompleksa poslovnih objektov, se za izračun razdalje uporabi naslov tega kompleksa.

Ponudnik v obrazcu OBR-6a oziroma OBR-6b navede tudi točen naslov in oddaljenost lokacije servisa/servisov od sedeža naročnika (Ljubljanska cesta 27, Radovljica) – uporaba <https://www.viamichelin.com/>.

Ponudnik mora za ponujeno tovorno vozilo zagotavljati nadomestne dele še najmanj 10 let po poteku splošnega garancijskega roka. Ponudbo ponudnika, iz katere bo izhajalo krajše obdobje zagotavljanja dobave nadomestnih delov, bo naročnik izločil.

## Garancijska doba

Ponudnik mora za tovorno vozilo nuditi naslednjo splošno garancijsko dobo:

1. garancija za vozilo brez omejitve prevoženih kilometrov najmanj 60 mesecev,
2. garancija proti prerjavenju na celotno vozilo najmanj 60 mesecev.

V splošni garancijski rok je všteta tudi vsa vgrajena oprema. Za posamezno vgrajeno opremo in sestavne dele vozila veljajo garancijski roki proizvajalca, v kolikor so daljši od splošne garancijske dobe za vozilo.

Ponudnik lahko ponudi daljše garancijske roke od zahtevanih, ne more pa ponuditi krajših garancijskih rokov od zahtevanih.

Garancijski roki začnejo teči z dnem dokončnega in uspešnega prevzema vozila s strani naročnika.

## Prevzem vozila

Prevzem bomo opravili na lokaciji naročnika, in sicer: Komunala Radovljica, d.o.o., Ljubljanska cesta 27, 4240 Radovljica, razen v primeru, da se naročnik in dobavitelj dogovorita drugače.

Tovorno vozilo mora ob prevzemu uspešno opraviti vizualni pregled, pregled vseh zahtevanih tehničnih zahtev in preizkus delovanja s testno vožnjo.

Vse navedeno se opravi pri prevzemu vozil na lokaciji prevzema in zapiše v prevzemnem zapisniku. Prevzemni zapisnik naročnik in ponudnik podpišeta ob uspešnem prevzemu.

V kolikor naročnik ugotovi pomanjkljivosti na vozilu (ali če ponudnik ni dostavil vseh ustreznih dokumentov), se ponudnik obveže, da bo pomanjkljivosti odpravil na svoje stroške v roku 5 dni od datuma na prevzemnem zapisniku. Prevzemni zapisnik naročnik podpiše po odpravi vseh ugotovljenih pomanjkljivosti na vozilu.

Izbrani ponudnik bo moral ob dobavi oziroma dokončnem prevzemu vozila izročiti naročniku vsa potrebna potrdila o ustreznosti vozila, potrdila in dokumente, ki so potrebna za registracijo vozila, in ostale dokumente, zahtevane v tej razpisni dokumentaciji.

Izbrani ponudnik bo moral izročiti naročniku za dobavljeno vozilo:

* račun z vsemi podatki, potrebnimi za takojšnjo registracijo,
* potrdilo o skladnosti vozila (drugostopenjska homologacija),
* vse označbe, nalepke in napisi v slovenskem jeziku,
* garancijski listi z garancijskimi pogoji,
* seznam pooblaščenih servisov v Sloveniji,
* ostale dokumente, ki se nanašajo na vozilo, ki jih zahteva naročnik oziroma pozitivna zakonodaja.

**DOKAZILA:**

* Izpolnjen in podpisan **obrazec Tehnične specifikacije** (OBR-6a, OBR-6b).

Ponudnik mora obrazcu priložiti:

1. Tehnični prospekt, iz katerega je razviden:
   1. proizvajalec vozila,
   2. dejanski ponujeni podatki s tehničnim opisom.
2. Podatek proizvajalca o teži vozila
3. Risba vozila z dejanskimi merami vozila v mm, iz katerega so razvidne vse gabaritne mere vozila
4. Ostala dokumentacija z vsemi tehničnimi podatki, vključno s potrebnimi risbami in slikami, iz katerih je razvidno, da vozilo ustreza zahtevam.

* Izpolnjen in podpisan **obrazec Ponudba** (OBR-1).

# MERILA

Naročnik bo ob izpolnjevanju pogojev in zahtev iz te razpisne dokumentacije za dobavo tovornega vozila izbral po enega ponudnika za posamezni sklop.

Merilo za izbor najugodnejšega ponudnika je ekonomsko najugodnejša ponudba za posamezni sklop.

Za oba sklopa se bo upoštevalo naslednje merilo za razvrstitev ponudb:

|  |  |  |
| --- | --- | --- |
| MERILO | | ŠT. TOČK |
| A | Ponudbena cena dobavljenega vozila (brez DDV) | 90 točk |
| B | Dobavni rok ponujenega vozila | 10 točk |

**Ponudbena cena dobavljenega vozila (A)**

Ponudbena cena se preračuna v točke po naslednji formuli:

*najnižja skupna ponujena vrednost brez DDV*

1. *število točk= ----------------------------------------------------------------- x 90*

*ponudnikova ponujena cena brez DDV*

Po tej formuli dobi najnižja cena 90 točk, ostale pa ustrezno manjše število točk.

**Dobavni rok vozila (B)**

Šteje se končni dobavni rok vozila. Krajši dobavni rok prinese več točk. Dobavni rok se vpiše v koledarskih dnevih.

Dobavni rok se preračuna v točke po naslednji formuli:

*Najkrajši ponujen dobavni rok*

1. *število točk = ------------------------------------------ x 10*

*Ponudnikov dobavni rok*

Po tej formuli dobi ponudba z najkrajšim dobavnim rokom 10 točk, ostale pa ustrezno manjše število točk.

**Končna ocena ponudbe**

Končna ocena ponudbe (KOi) se ugotovi s seštevanjem doseženih točk posamezne ponudbe po dveh merilih po sledeči formuli:

KOi =Ai + Bi

kjer je

KOi končna ocena i-tega ponudnika

Ai število točk i-tega ponudnika po merilu Ponudbena cena (A)

Bi število točk i-tega ponudnika po merilu Dobavni rok (B)

V primeru, da bosta dve ponudbi prejeli enako število točk, bo izbrana ponudba tistega ponudnika, ki bo ponudil krajši dobavni rok. V primeru, da bosta ti dve ponudbi ponudili enak dobavni rok, bo izbrana ponudba tistega ponudnika, ki bo ponudbo oddal prej.

# PONUDBA

## Ponudbena dokumentacija

Ponudbeno dokumentacijo sestavljajo naslednji dokumenti:

|  |  |  |  |
| --- | --- | --- | --- |
|  | **Št.**  **obrazca** | **Ime obrazca** | **Navodilo** |
| 1. | / | **ESPD** (za vse gospodarske subjekte v ponudbi) | *Ponudnik (oz. glavni partner v primeru skupne ponudbe) mora svoj obrazec ESPD izpolniti. Pri informacijah o predstavnikih gospodarskega subjekta ponudnik* ***nujno navede tudi EMŠO fizičnih oseb****.*  *Nato ga v .pdf formatu ali v elektronski obliki (nepodpisan .xml format, ki bo podpisan hkrati z oddajo ponudbe) naložiti na informacijski sistem e-JN* ***v razdelek »ESPD – ponudnik«****.*  *Tudi če ponudnik naloži podpisan ESPD v .pdf formatu, bo ta hkrati s podpisom ponudbe podpisan še enkrat.*  *ESPD morajo izpolniti tudi posamezni v ponudbi navedeni partnerji (v primeru skupne ponudbe), in/ali podizvajalci (če ponudnik izvaja javno naročilo s podizvajalci) in/ali subjekti, katerih zmogljivost uporablja ponudnik (v kolikor bo ponudnik uporabil zmogljivosti drugih subjektov za izvedbo javnega naročila). V tem primeru mora ponudnik izpolnjene ESPD obrazce (za vsakega od ostalih sodelujočih) v .pdf obliki ali v .xml formatu (elektronsko podpisan) naložiti na informacijski sistem e-JN* ***v razdelek »ESPD – ostali sodelujoči«****.* |
| 2. | OBR-1 | **Ponudba** | *Ponudbeno vrednost ponudnik zaokroži na dve decimalni mesti natančno. Ponudba mora biti datirana in podpisana s strani osebe, ki je podpisnik ponudbe.*  *Ponudnik mora obrazec ponudbe v okviru sistema e-JN naložiti v* ***razdelek »Predračun« v .pdf datoteki.*** |
| 3. | OBR-2 | **Izjava podizvajalca o neposrednem plačilu** | *V kolikor ponudnik odda javno naročilo v podizvajanje, prilogo izpolni podizvajalec, in sicer v primeru, da zahteva neposredno plačilo v skladu s 94. členom ZJN-3. Obrazec podpišeta tako podizvajalec kot ponudnik.*  *Ponudnik mora obrazec, ki služi kot priloga pogodbe o izvedbi javnega naročila, v okviru sistema e-JN naložiti v razdelek »Ostale priloge«.*  *V primeru, da ponudnik ne namerava izvesti javnega naročila s podizvajalcem, obrazca ne izpolni.* |
| 4. | OBR-3 | **Izjava o udeležbi fizičnih in pravnih oseb v lastništvu ponudnika** | *Ponudnik, posamezni člani skupine ponudnikov v okviru skupne ponudbe ter podizvajalci morajo obrazec izpolniti in podpisati. Obrazec se lahko fotokopira.*  *Ponudnik mora obrazec v okviru sistema e-JN naložiti* ***v razdelek »Ostale priloge«.*** |
| 5. | OBR-4 | **Zavarovanje dobre izvedbe pogodbenih obveznosti – vzorec menične izjave s pooblastilom za izpolnitev in unovčenje menice** | *Ponudnik mora menično izjavo izpolniti in podpisati ter jo naložiti v* ***razdelek »Ostale priloge«.*** *S tem potrdi, da je z vsebino seznanjen.*  *Če bo ponudnik izbran, bo ob podpisu pogodbe priložil izpolnjeno menično izjavo in podpisano ter ožigosano bianco menico.* |
| 6. | OBR-5 | **Zavarovanje za odpravo napak v garancijski dobi – vzorec menične izjave s pooblastilom za izpolnitev in unovčenje menice** | *Ponudnik mora menično izjavo izpolniti in podpisati ter jo v okviru sistema e-JN naložiti v* ***razdelek »Ostale priloge«.*** |
| 7. | OBR-6a  OBR-6b | **Tehnične specifikacije** | *Ponudnik obrazec izpolni samo za tisti sklop, za katerega kandidira.*  *Ponudnik mora obrazec izpolniti, podpisati ter ga v okviru sistema e-JN naložiti v* ***razdelek »Ostale priloge«.*** |
| 8. | OBR-7 | **Seznam referenc** | *Ponudnik mora obrazec izpolniti, podpisati ter ga v okviru sistema e-JN naložiti v* ***razdelek »Ostale priloge«.***  *Obrazec se v primeru večjega števila referenc lahko fotokopira.* |
| 9. | OBR-8 | **Osnutek pogodbe** | *Razpisni dokumentaciji je priložen vzorec pogodbe, ki ga ponudnik izpolni in podpiše, s čimer potrjuje, da se strinja z določili pogodbe. V osnutek pogodbe ponudnik vpiše glavne podatke iz svoje ponudbe.*  *Ponudnik mora obrazec v okviru sistema e-JN naložiti v* ***razdelek »Ostale priloge«****.* |

Ponudnik v ponudbi priloži le dokumente, ki so navedeni v tej točki. Po pregledu ponudb bo naročnik, v kolikor se bo pojavil dvom o resničnosti ponudnikovih izjav, najugodnejšega ponudnika pozval k predložitvi dokazil, kot je navedeno pri posameznih zahtevanih pogojih oziroma razlogih za izključitev.

Če so ali se zdijo informacije ali dokumentacija, ki jih morajo predložiti gospodarski subjekti, nepopolne ali napačne oziroma če posamezni dokumenti manjkajo, lahko naročnik zahteva, da gospodarski subjekti v ustreznem roku predložijo manjkajoče dokumente ali dopolnijo, popravijo ali pojasnijo ustrezne informacije ali dokumentacijo, pod pogojem, da je takšna zahteva popolnoma skladna z načeloma enake obravnave in transparentnosti. V takšnih primerih bo naročnik postopal v skladu z določbami 89. člena ZJN-3. Če gospodarski subjekt ne predloži manjkajočega dokumenta ali ne dopolni, popravi ali pojasni ustrezne informacije ali dokumentacije, bo naročnik ponudbo gospodarskega subjekta izključil.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo, ki mu je nastala.

## Sestavljanje ponudbe

### Dokazila o izpolnjevanju zahtev iz tehničnih specifikacij

Predmet ponudbe mora izpolnjevati najmanj minimalne tehnične zahteve, navedene v tehničnih specifikacijah, ki so sestavni del te razpisne dokumentacije.

### Obrazec »ESPD« za vse gospodarske subjekte

Obrazec ESPD predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje. S predložitvijo obrazca ESPD ponudnik tudi potrdi, da izpolnjuje vse druge zahteve naročila.

S predložitvijo obrazca ESPD se šteje, da je ponudnik podal tudi izjavo, da potrjuje, da ni povezan s funkcionarjem in po njegovem vedenju ni povezan z družinskim članom funkcionarja na način, določen v prvem odstavku 35. člena Zakona o integriteti in preprečevanju korupcije (Uradni list RS, št. [69/11](http://www.uradni-list.si/1/objava.jsp?sop=2011-01-3056) – uradno prečiščeno besedilo, [158/20](http://www.uradni-list.si/1/objava.jsp?sop=2020-01-2765) in [3/22](http://www.uradni-list.si/1/objava.jsp?sop=2022-01-0014) – ZDeb; v nadaljnjem besedilu: ZIntPK).

Navedbe v ESPD in/ali dokazila, ki ji predloži gospodarski subjekt, morajo biti veljavni.

Gospodarski subjekt naročnikov obrazec ESPD (datoteka XML) uvozi na spletni povezavi: [https://ejn.gov.si/espd](https://ejn.gov.si/espd/) in v njega neposredno vnese zahtevane podatke.

Izpolnjen in podpisan ESPD mora biti v ponudbi priložen za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci).

Ponudnik, ki v sistemu e-JN oddaja ponudbo, naloži svoj ESPD v razdelek »Dokumenti«, del »ESPD – ponudnik«, ESPD ostalih sodelujočih pa naloži v razdelek »Sodelujoči«, del »ESPD – ostali sodelujoči«. Ponudnik, ki v sistemu e-JN oddaja ponudbo, naloži elektronsko podpisan ESPD v xml. obliki ali nepodpisan ESPD v xml. obliki, pri čemer se v slednjem primeru v skladu Splošnimi pogoji uporabe sistema e-JN šteje, da je oddan pravno zavezujoč dokument, ki ima enako veljavnost kot podpisan.

Za ostale sodelujoče ponudnik v razdelek »Sodelujoči«, del »ESPD – ostali sodelujoči« priloži lastnoročno podpisane ESPD v pdf. obliki, ali v elektronski obliki podpisan xml.

### Predračun – OBR-1 - Obrazec »Ponudba«

Ponudnik ne sme spreminjati vsebine predračuna oziroma obrazca ponudbe.

Ponudbena cena mora biti izražena v evrih, zaokrožena na dve (2) decimalni mesti.

Ponudbena cena mora biti fiksna. V končno ponudbeno ceno mora ponudnik vključiti vse materialne in nematerialne stroške, ki bodo potrebni za dobavo predmeta javnega naročila. Končna ponudbena cena mora vsebovati tudi vse dajatve, davke, takse, trošarine, morebitne carine, homologacijo vozila ter stroške pridobitve in predložitve vse zahtevane dokumentacije.

Upošteva se, da se je ponudnik seznanil z vsemi predpisi in zakoni glede plačila taks, davkov in ostalih dajatev v Republiki Sloveniji, da je v celoti preučil dokumentacijo o oddaji javnega naročila, da je prišel do vseh potrebnih podatkov, ki vplivajo na ponudbeno ceno ter da je na podlagi vsega tega tudi oddal svojo ponudbo.

Morebitne popuste mora ponudnik vključiti v ponudbeno ceno. Naknadnih popustov naročnik ne bo upošteval.

V primeru, da bo naročnik pri pregledu in ocenjevanju ponudb odkril očitne računske napake, bo ravnal v skladu s sedmim odstavkom 89. člena ZJN-3.

**Ponudnik v sistem e-JN v razdelek »Skupna ponudbena vrednost« v zato namenjen prostor vpiše skupni ponudbeni znesek brez davka v EUR in znesek davka v EUR. Znesek skupaj z davkom v EUR se izračuna samodejno. V del »Predračun« pa naloži datoteko v obliki word, excel ali pdf. »Skupna ponudbena vrednost«, ki bo vpisana v istoimenski razdelek in dokument, ki bo naložen kot predračun v del »Predračun«, bosta razvidna in dostopna na javnem odpiranju ponudb.**

**V primeru razhajanj med podatki navedenimi v razdelku »Skupna ponudbena vrednost« in dokumentu, ki je predložen v delu »Predračun«, kot veljavni štejejo podatki v dokumentu, ki je predložen v delu »Predračun«.**

### Zavarovanje za dobro izvedbo pogodbenih obveznosti

Izbrani ponudnik mora za zavarovanje za dobro izvedbo pogodbenih obveznosti predložiti finančno zavarovanje v višini 10 % pogodbene vrednosti z DDV. Predložil ga bo ob sklenitvi pogodbe.

Kot finančno zavarovanje naročnik zahteva od izbranega najugodnejšega ponudnika izročitev lastne menice (neizpolnjene), s pooblastilom za unovčenje menice in menično izjavo (OBR-4), za čas veljavnosti od podpisa te pogodbe do 30 dni po pogodbenem roku za dobavo vozila.

Uporabljena valuta finančnega zavarovanja mora biti enaka valuti javnega naročila.

Finančno zavarovanje mora biti brezpogojno in plačljivo na prvi poziv, izdano mora biti po vzorcu iz razpisne dokumentacije in ne sme vsebinsko odstopati od vzorca iz dokumentacije.

Naročnik bo unovčil menico kot finančno zavarovanje za dobro in pravočasno izvedbo pogodbenih obveznosti v primerih, ki so navedeni v vzorcu pogodbe, *obrazec OBR-8* (drugi odstavek 23. člena).

Če se bodo med trajanjem te pogodbe spremenili roki za izvedbo posla, bo moral izvajalec temu ustrezno spremeniti tudi zavarovanje oziroma podaljšati njeno veljavnost.

Pogodba se sklepa z odložnim pogojem, da postane veljavna šele s predložitvijo finančnega zavarovanja za dobro izvedbo pogodbenih obveznosti.

### Zavarovanje za odpravo napak v garancijskem roku

Izbrani ponudnik bo moral naročniku ob prevzemu vozila, ki je predmet tega razpisa, naročniku izročiti menico z menično izjavo za odpravo napak v garancijskem roku, v višini 5 % pogodbene vrednosti z DDV, z oznako »brez protesta« in plačljivo na prvi poziv. Predložitev tega zavarovanja je pogoj za pravilnost izročitve.

Finančno zavarovanje mora biti izdano po vzorcu iz razpisne dokumentacije in ne sme vsebinsko odstopati od vzorca iz dokumentacije. Ponudnik mora ob oddaji ponudbe predložiti podpisan obrazec OBR-5, ki služi kot dokazilo o sprejemanju načina finančnega zavarovanja za odpravo napak v garancijski dobi.

Rok trajanja zavarovanja za odpravo napak v garancijskem roku je za 30 dni daljši kot bo najdaljši garancijski rok, naveden v pogodbi. V kolikor se garancijski rok podaljša, se mora hkrati podaljšati za enak čas tudi rok trajanja zavarovanja za odpravo napak v garancijskem roku.

Naročnik bo unovčil zavarovanje za odpravo napak v garancijskem roku v primeru, če izbrani ponudnik ne bo izvrševal garancijskih obveznosti v rokih in na način, kot bo opredeljeno v pogodbi.

Brez izročitve menice z menično izjavo za odpravo napak v garancijskem roku se šteje, da prevzem dobavljenega vozila ni izvršen.

## Druga določila za pripravo ponudbe

### Skupna ponudba

V primeru, da skupina ponudnikov predloži skupno ponudbo, mora vsak ponudnik izpolnjevati vse pogoje, določene v točkah 7.1.1 in 7.1.4. Vsi ponudniki v skupni ponudbi morajo podati dokumente, ki se nanašajo na dokazovanje navedenih pogojev, posamično.

Pogoje, določene v točkah 7.1.2 in 7.1.3 lahko ponudniki izpolnjujejo kumulativno. Dokumente, ki se nanašajo na dokazovanje teh pogojev, poda katerikoli ponudnik v skupni ponudbi.

V primeru, da bo takšna skupina ponudnikov izbrana za izvedbo predmetnega naročila, bo naročnik lahko zahteval akt o skupni izvedbi naročila (na primer pogodbo o sodelovanju), v katerem bodo natančno opredeljene naloge in odgovornost posameznih ponudnikov za izvedbo naročila. Ne glede na to pa ponudniki odgovarjajo naročniku solidarno.

Vsi ponudniki v skupni ponudbi morajo izpolniti ESPD posamično in v njem navesti vse zahtevane podatke.

Obrazec »Ponudba« (OBR-1) podajo vsi ponudniki, ki nastopajo v skupni ponudbi, skupaj (en obrazec, podpisan s strani vsaj enega izmed ponudnikov, ki nastopajo v skupni ponudbi). Finančna zavarovanja lahko ponudniki predložijo na način, da jih predloži samo eden izmed skupnih ponudnikov ali vsak ponudnik posebej. V kolikor so predložena s strani vsakega izmed ponudnikov, mora biti seštevek vseh zneskov zavarovanj najmanj v višini zahtevanega zneska.

V primeru skupne ponudbe naj pravne osebe v obrazcu »ESPD« navedejo vse, ki bodo sodelovali v tej skupni ponudbi (v oddelku A Dela II ESPD). Ponudniki, ki nastopajo v skupni ponudbi, lahko navedejo tudi eno izmed pravnih oseb, s katero bo naročnik komuniciral do sprejema odločitve o naročilu, v nasprotnem primeru bo naročnik vse dokumente naslavljal na vse ponudnike, ki bodo sodelovali v skupni ponudbi.

V kolikor skupna ponudba ni podana za vse sklope, naj bo iz navedbe razvidno, za katere sklope je podana skupna ponudba, in kateri skupni ponudniki oddajajo ponudbo za posamezen sklop.

### Ponudba s podizvajalci

V primeru, da bo ponudnik pri izvedbi naročila sodeloval s podizvajalci, mora v ESPD navesti vse predlagane podizvajalce. Ponudnik mora v ponudbi predložiti tudi izpolnjene obrazce ESPD za vsakega podizvajalca, s katerim bo sodeloval pri naročilu.

V kolikor ponudnik podizvajalca ne prijavlja na vse sklope, naj bo iz navedbe v ESPD za posameznega podizvajalca razvidno, za katere sklope je prijavljen posamezen podizvajalec.

V kolikor bodo pri podizvajalcu obstajali razlogi za izključitev oziroma ne bo izpolnjeval ustreznih pogojev za sodelovanje iz točke 7.1 teh navodil, bo naročnik podizvajalca zavrnil in zahteval njegovo zamenjavo.

Podizvajalec mora enako kot ponudnik izpolnjevati pogoje pod točkami 7.1.1 do 7.1.4 teh navodil.

Ponudnik mora za posameznega podizvajalca priložiti enaka dokazila za izpolnjevanje pogojev, določenih v prejšnjem stavku, kot jih mora priložiti zase, razen pri pogojih, kjer so že predvidena dokazila, ki jih mora podizvajalec predložiti.

Če bo ponudnik izvajal javno naročilo s podizvajalci, mora v ponudbi:

* navesti vse podizvajalce ter vsak del javnega naročila, ki ga namerava oddati v podizvajanje,
* navesti kontaktne podatke in zakonite zastopnike predlaganih podizvajalcev,
* predložiti izpolnjene ESPD teh podizvajalcev v skladu z 79. členom ZJN-3 ter
* priložiti zahtevo podizvajalca za neposredno plačilo, **če podizvajalec to zahteva.**

Izbrani izvajalec bo moral med izvajanjem javnega naročila naročnika obvestiti o morebitnih spremembah informacij iz prejšnjega odstavka in poslati informacije o novih podizvajalcih, ki jih namerava naknadno vključiti v izvajanje pogodbe, in sicer najkasneje v petih dneh po spremembi. V primeru vključitve novih podizvajalcev bo moral glavni izvajalec skupaj z obvestilom posredovati tudi podatke in dokumente iz druge, tretje in četrte alineje prejšnjega odstavka.

Naročnik bo zavrnil vsakega naknadno nominiranega podizvajalca:

* če zanj obstajajo razlogi za izključitev, kot so navedeni v poglavju 7.1 te razpisne dokumentacije, ter bo zahteval zamenjavo,
* če bi to lahko vplivalo na nemoteno izvajanje ali dokončanje del,
* če novi podizvajalec ne izpolnjuje pogojev v zvezi z oddajo javnega naročila.

Le če podizvajalec zahteva neposredno plačilo, se šteje, da je neposredno plačilo podizvajalcu obvezno in obveznost zavezuje tako naročnika kot tudi glavnega izvajalca. Kadar namerava ponudnik izvesti javno naročilo s podizvajalcem, ki zahteva neposredno plačilo v skladu s tem členom, mora:

* glavni izvajalec v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
* podizvajalec predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Za tiste nominirane podizvajalce, ki neposrednih plačil ne bodo zahtevali, bo naročnik od glavnega izvajalca zahteval, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo podizvajalca, da je podizvajalec prejel plačilo za izvedena dela. Če izvajalec ne ravna skladno s tem določilom, bo naročnik Državni revizijski komisiji podal predlog za uvedbo postopka o prekršku iz 2. točke prvega odstavka 112. člena ZJN-3.

Izbrani ponudnik v razmerju do naročnika v celoti odgovarja za izvedbo naročila.

### Variantne ponudbe

Variantne ponudbe niso dopuščene. Naročnik bo tako ponudbo zavrnil kot nedopustno.

### Jezik ponudbe

Postopek javnega naročanja poteka v slovenskem jeziku. Vsi dokumenti v zvezi s ponudbo morajo biti v slovenskem jeziku. Ne glede na to določbo bo naročnik morebitno dejstvo predložitve ponudbene dokumentacije v tujem jeziku štel kot pomanjkljivost ponudbe zgolj v primeru, če jezika, v katerem je predložen dokument, ne razume. V tem primeru si naročnik pridržuje pravico, da v fazi pregledovanja in ocenjevanja ponudb od ponudnika zahteva, da na lastne stroške (tj. stroške ponudnika) predloži uradne prevode dokumentov/dokazil, ki so predloženi v tujem jeziku, s strani sodnega tolmača za slovenski jezik.

### Priprava in oddaja ponudbe v sistemu e-JN

Ponudnik ponudbeno dokumentacijo odda na način, da po registraciji oziroma prijavi v sistem e-JN na naslovu: <https://ejn.gov.si> pri predmetnem javnem naročilu izbere opcijo »Sodeluj na javnem naročilu«, s čimer se odpre stran za pripravo ponudbe. Po vnosu podatkov in dokumentov, podatke in dokumentacijo shrani v sistemu in jo odda tako, da se s klikom na gumb »Oddaj ponudbo« odpre okno, v katerem gospodarski subjekt, ki oddaja ponudbo, s potrditvijo seznanitve s splošnimi pogoji le-te sprejme in s klikom na gumb »Oddaj« ponudbo odda.

Podrobna navodila v zvezi z načinom priprave in oddaje ponudbe so navedena v Navodilih za uporabo e-JN, ki so del te razpisne dokumentacije in objavljena na spletnem naslovu [https://ejn.gov.si](https://ejn.gov.si/).

### Veljavnost ponudbe

Rok veljavnosti ponudbe mora biti najmanj 3 mesece od roka za predložitev ponudbe, kar ponudniki potrdijo s podpisom *v obrazcu »Ponudba« (OBR-1).*

V izjemnih okoliščinah bo naročnik lahko zahteval, da ponudniki podaljšajo čas veljavnosti ponudb za določeno dodatno obdobje.

### Stroški ponudbe

Vse stroške, povezane s pripravo in predložitvijo ponudbe, nosi ponudnik.

### Način obračunavanja in plačilni pogoji

Rok plačila je trideset (30) dni od uradnega datuma prejema računa, ki ga dobavitelj izstavi po dokončnem in uspešnem prevzemu vozila s strani naročnika.

### Dodatno naročilo

Naročnik bo v primeru dodatnih tehničnih zahtev, ki niso vključena v predmetno javno naročilo, vendar bi tekom izvajanja naročila postala potrebna za celovito izvedbo naročila in jih ne bo mogoče ločiti od prvotnega naročila, ne da bi to povzročilo neskladnost ali nesorazmerne tehnične težave, z izbranim dobaviteljem izvedel postopek s pogajanji brez predhodne objave skladno z določili Zakona o javnem naročanju. V navedenem primeru bo naročnik z dobaviteljem sklenil aneks k obstoječi pogodbi.

### Protikorupcijsko določilo

V postopku oddaje javnega naročila naročnik in ponudniki ne smejo pričenjati in izvajati dejanj, ki bi vnaprej določila izbor določene ponudbe, ali ki bi povzročila, da pogodba ne bi pričela veljati oziroma ne bi bila izpolnjena.

Vsakršno lobiranje v postopkih oddaje javnih naročil je prepovedano.

# OBVESTILO O ODLOČITVI O ODDAJI NAROČILA

Naročnik bo podpisano odločitev o oddaji naročila objavil na portalu javnih naročil. Odločitev se šteje za vročeno z dnem objave na portalu javnih naročil.

# ODSTOP OD IZVEDBE JAVNEGA NAROČILA

Naročnik lahko na podlagi osmega odstavka 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik o svoji odločitvi in o razlogih, zaradi katerih odstopa od izvedbe javnega naročila, pisno obvestil ponudnike.

# SKLENITEV POGODBE

V skladu s šestim odstavkom 14. člena ZIntPK je izbrani ponudnik dolžan na poziv naročnika, pred podpisom pogodbe, predložiti izjavo ali podatke o udeležbi fizičnih in pravnih oseb v lastništvu izbranega ponudnika, ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe z izbranim ponudnikom. Če bo ponudnik predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost pogodbe.

Na poziv naročnika bo moral izbrani ponudnik v postopku javnega naročanja ali pri izvajanju javnega naročila, v roku 8 dni od prejema poziva, posredovati podatke o:

* svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

V kolikor bo izbrani ponudnik izjavo posredoval že v okviru svoje ponudbe (izpolnjen obrazec OBR-3 »Izjava o udeležbi fizičnih in pravnih oseb v lastništvu ponudnika«), mu podatkov ne bo potrebno posredovati še enkrat.

Izbrani ponudnik bo po pravnomočnosti odločitve o oddaji javnega naročila pozvan k podpisu pogodbe.

Če se ponudnik v roku osmih (8) delovnih dni po pozivu k podpisu pogodbe ne bo odzval na poziv, lahko

naročnik šteje, da je odstopil od namere za sklenitev pogodbe.

V tem primeru bo naročnik od takšnega ponudnika poleg zakonskih možnostih, ki jih ima po ZJN-3, zahteval tudi povračilo vse morebitno dodatno nastale škode zaradi takšnega ravnanja izbranega ponudnika. V primeru, da izbrani ponudnik ne bo želel podpisati pogodbe, si naročnik pridržuje pravico, da bo izbral ponudbo ponudnika, ki se je uvrstila za ponudbo prvotno izbranega ponudnika. V kolikor tudi ta ponudnik odstopi od ponudbe, lahko naročnik pozove k sklenitvi pogodbe naslednjega ponudnika in tako dalje, dokler naročnik ne sklene pogodbe oz. dokler vsi ponudniki ne odstopijo od ponudbe. Naročnik bo v takšnem primeru izbral ponudbo naslednjega ponudnika samo v primeru, v kolikor bo njegova ponudba dopustna ter če bo to v interesu naročnika.

Pogodba se bo pred podpisom vsebinsko prilagodila glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno.

S podpisom obrazca ESPD ponudnik potrdi, da sprejema vsebino vzorca pogodbe.

# ZAUPNOST PODATKOV

Naročnik mora zagotoviti varovanje podatkov, ki se glede na določbe zakona, ki ureja varstvo osebnih podatkov, tajne podatke ali gospodarske javne družbe, štejejo za osebne ali tajne podatke ali poslovno skrivnost. Celotna dokumentacija o oddanem javnem naročilu je po datumu oddaje naročila javna, če ne vsebuje poslovnih skrivnosti ali tajnih podatkov. Pred tem datumom določbe zakona, ki urejajo dostop do informacij javnega značaja, ne veljajo.

Ponudnik naj obrazce in izjave, za katere meni, da sodijo pod varstvo osebnih podatkov, zaupne ali poslovne skrivnost, označi s klavzulo »ZAUPNO« ALI »POSLOVNA SKRIVNOST« in parafo osebe, ki je podpisnik ponudbe. Če naj bo zaupen samo določen podatek v obrazcu ali dokumentu, mora biti zaupni del podčrtan, v isti vrstici ob desnem robu pa oznaka »ZAUPNO« ali »POSLOVNA SKRIVNOST« in parafa osebe, ki je podpisnik ponudbe.

Ob tem naročnik opozarja, da pod zaupne podatke ali poslovno skrivnost ne sodijo podatki, ki so predmet ocenjevanja ponudb oziroma na podlagi predpisov ne sodijo pod zaupne ali poslovno skrivnost. Dokumenti, ki jih ponudnik upravičeno označi kot zaupne ali poslovno skrivnost, bodo uporabljeni samo za namene javnega razpisa in ne bodo dostopni nikomur izven kroga oseb, ki bodo vključene v razpisni postopek. Ti podatki ne bodo nikjer javno objavljeni.

Ponudnik mora ponudbeni dokumentaciji priložiti sklep o varovanju poslovne skrivnosti.

Naročnik bo obravnaval kot zaupne ali kot poslovno skrivnost tiste podatke v ponudbeni dokumentaciji, ki bodo označene s klavzulo »ZAUPNO« ali »POSLOVNA SKRIVNOST« in ne odgovarja za zaupnost podatkov, ki ne bodo označeni, kot je navedeno, razen podatkov, ki v skladu z veljavnimi predpisi sodijo pod zaupne podatke, poslovno skrivnost ali varstvo osebnih podatkov.

Ponudniki morajo pri določanju poslovne skrivnosti upoštevati določbe drugega odstavka 35. člena ZJN-3, ki določa, da »so javni podatki specifikacija ponujenega blaga, storitve ali gradnje, količine iz te specifikacije, cena na enoto, vrednosti posamezne postavke in skupna vrednost iz ponudbe ter vsi tisti podatki, ki so vplivali na razvrstitev ponudbe v okviru drugih meril.«.

V primeru, da bodo kot zaupno ali kot poslovna skrivnost označeni podatki, ki ne ustrezajo pogojem, določenim v 35. členu ZJN-3, si naročnik pridružuje pravico sam umakniti oznako zaupnosti iz dokumentov ali podatkov, ki v skladu z zakonom sodijo pod javne podatke.

# Jamstvo za napake

Izbrani ponudnik, s katerim bo naročnik sklenil pogodbo bo moral jamčiti za odpravo vseh vrst napak na predmetu javnega naročila, skladno z določili Obligacijskega zakonika.

# PRAVNO VARSTVO

Zahtevek za revizijo, ki se nanaša na vsebino objave in/ali razpisno dokumentacijo se lahko vloži v desetih (10) delovnih dneh od dneva objave obvestila o javnem naročilu ali obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbor najugodnejšega ponudnika, pri čemer se lahko zahtevek za revizijo nanaša na spremenjeno, dopolnjeno ali pojasnjeno vsebino objave ali razpisne dokumentacije ali z njim neposredno povezano navedbo v prvotni objavi ali razpisni dokumentaciji. Zahtevka za revizijo ni dopustno vložiti po roku za prejem ponudb, razen če je rok za prejem ponudb krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.

Takso v višini 2.000 eurov mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802 – taksa za postopek revizije javnega naročanja.

Zahtevek za revizijo se vloži prek portala eRevizija.

1. [Obligacijski zakonik](http://pisrs.si/Pis.web/pregledPredpisa?id=ZAKO1263) (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) [↑](#footnote-ref-1)